paragraph_text: Taj oblik zapošljavanja javlja se kao rezultat razvoja tržišta rada i radnih odnosa u smjeru tzv. fleksibilizacije radnih odnosa. Poslodavci pribjegavaju privremenom zapošljavanju kako bi smanjili troškove poslovanja, posebno ako je potreba za radnikom određenog profila privremena ili ako se unaprijed ne zna njeno trajanje. Većina radnika takav odnos prihvaća jer nema drugog izbora, a samo manji dio jer im tako bolje odgovara.